ซูจี แจกความสดใส แฟนมีตติ้งเมืองไทย ขึ้นแท่นขวัญใจ 9 ปี
ยังอยากเผยเสน่ห์อีกหลายมุม,บินกลับมาหาแฟนๆชาวไทย แถมจัดแฟนมีตติ้งครั้งแรก ซุปตาร์สาวหน้าใสเจ้าของฉายารักแรกแห่งชาติของเกาหลี เบ ซูจี เลยจัดเต็มความน่ารัก สดใส พร้อมเซอร์ไพรส์อีกเพียบมามอบให้แฟนคลับหรือที่เรียกว่า Sueweeties ชาวไทย ใน 2018 SUZY Asia Fan Meeting Tour WITH in Bangkok จัดโดย โฟร์โนล็อค จับมือ JYP Entertainment ต้นสังกัด ที่เอ็มซีซี ฮอลล์ เดอะมอลล์ งามวงศ์วาน ทำเอาเหล่าแฟนบอยและแฟนเกิร์ลฟินเต็มอิ่มทั้งโชว์พิเศษ เล่นเกมกับผู้โชคดี ลงมาจากเวทีใกล้ชิด แถมฝึกปรือร้องเพลงภาษาไทย เธอไม่เคยรู้ คว้าหัวใจแฟนๆให้ตกหลุมรักซ้ำแล้วซ้ำอีกถอนตัวไม่ขึ้น งานนี้ ทีมข่าวบันเทิง ได้สัมผัสความน่ารักใกล้ๆและมุมมองของสาวสวยคนนี้ เริ่มจาก,รู้สึกยังไงบ้างที่ได้มาจัดงานแฟนมีตติ้งที่ไทยเป็นครั้งแรก?, คิดถึงแฟนๆชาวไทยมาก รู้สึกดีมากที่ได้กลับมาเมืองไทยอีกครั้ง เพราะไม่ได้มาเมืองไทยนานแล้วก็เลยยิ่งตื่นเต้นที่ได้มาจัดงานแฟนมีตติ้งครั้งนี้ค่ะ,แต่ละครั้งที่ผ่านมาที่ได้มาเมืองไทย ได้รับความประทับใจจากแฟนๆกลับไปยังไงบ้าง?, แฟนๆคนไทยใจดีมากๆค่ะ แต่การต้อนรับของแฟนๆครั้งนี้ที่มาก็ร้อนแรงมาก คิดถึงอาหารไทยตลอด,สิ่งที่ซูจีชอบที่สุดของประเทศไทยคืออะไร?, ชอบแตงโมปั่น ชอบการนวดแผนไทย อาหารไทยก็อร่อยมาก ชอบปูผัดผงกะหรี่มากค่ะ,ถึงตอนนี้ก็ก้าวสู่ปีที่ 9 นับจากที่ซูจีเดบิวต์ รู้สึกว่าตัวเองยังอยากทำอะไรเพิ่มอีกมั้ย?, อืม ถ้าตอนนี้คงอยากมีโอกาสที่จะได้เจอแฟนๆ เยอะๆ อยากทำผลงานดีๆให้ได้เห็นมุมที่หลากหลายของซูจีค่ะ,การทำหน้าที่ทั้งนักร้อง นักแสดง ให้ดีทั้ง 2 อย่างควบคู่กันไปแบบนี้ มีจุดไหนบ้างที่รู้สึกว่ายาก?, พอเราอยากทำให้ทั้งสองอย่างออกมาดี ก็ต้องมาคิดหลายๆด้าน เราจะโฟกัสอย่างใดอย่างหนึ่งไม่ได้ อยากทำให้ดีกว่านี้อีกก็เลยต้องเตรียมตัวเองให้มาก แต่การได้ทำอะไรหลายอย่างก็มีข้อดีนะคะเพราะแฟนๆก็ได้เห็นเราในหลายๆบทบาท,เห็นทำงานมาตลอด ไม่มีปีที่ได้พักเบรกจากงานเลย พอมีเวลาว่างบ้างชอบทำอะไร หรือถ้าได้มีเวลาว่างๆจริงๆอยากทำอะไร?, พอมีเวลาว่างก็ไม่ได้ทำอะไร อยู่บ้าน ขับรถไปเที่ยวไปเจอเพื่อนๆ ไม่ได้ทำอะไรพิเศษ แต่ถ้ามีวันหยุดยาวๆก็อยากออกไปท่องเที่ยว อาจจะเป็นทะเล,ทุกคนบอกว่าเสน่ห์ของซูจีคือรอยยิ้ม ความสดใส ตัวซูจีเองคิดว่าจริงมั้ย หรือคิดว่ามีจุดอื่นที่รู้สึกว่าตัวเองมีเสน่ห์อีก?, หลายๆคนบอกว่าซูจีเป็นคนสดใส อาจจะเป็นเพราะเราสนุกกับการทำงาน ถ้าเสน่ห์อื่นๆที่มีคนมาบอกกับตัวก็คงความมีนิสัยตรงๆและความเป็นตัวของตัวเองของซูจีค่ะ, ได้ยินว่ากำลังจะมีงานซีรีส์ที่ได้กลับมาร่วมงานกับอีซึงกิอีกครั้งด้วย เล่าให้แฟนๆฟังหน่อย?, ใช่ค่ะ เป็นซีรีส์เรื่อง Vagabond รับบทเป็นสายลับ เคยร่วมงานกับอีซึงกิมาแล้วเมื่อ 5 ปีก่อน เลยเซอร์ไพรส์เหมือนกันและดีใจที่ได้มาร่วมงานกันอีกครั้งในเรื่องนี้ค่ะ อยากให้ทุกคนติดตามนะคะ, ขอวกถามเรื่องการดูแลตัวเอง ใครๆก็บอกว่าซูจีสวยหุ่นดี มีเคล็ดลับความงามบอกแฟนๆหน่อยมั้ย?, อันดับหนึ่งเลยคือมองโลกแง่บวก (ยิ้ม) ย้ำอีกทีคือมองโลกแง่บวกนี่ล่ะค่ะ ดื่มน้ำเยอะๆด้วย เวลาอยู่บ้านก็ดูแลตัวเองมาส์กหน้า ออกกำลังกายที่บ้าน,ที่ผ่านมาซูจีได้รับความรักจากแฟนๆและได้รางวัลต่างๆมามากมาย ยังมีรางวัลชีวิตที่ยังอยากได้จากนี้อีกมั้ย?, ถ้าถามว่าอยากได้รางวัลอะไรอีกมั้ย คงเป็นรางวัลที่ได้จากแฟนๆค่ะเพราะมันมีค่าและมีความหมายมาก, อยากบอกอะไรกับแฟนๆ ชาวไทยบ้าง?, คิดถึงทุกคนมากๆจริงๆค่ะ รู้สึกดีที่แฟนๆมอบกำลังใจให้เสมอถึงเราจะอยู่ไกลกันรักนะจุ๊บๆ.,ทีมข่าวบันเทิง
บินกลับมาหาแฟนๆชาวไทย แถมจัดแฟนมีตติ้งครั้งแรก ซุปตาร์สาวหน้าใสเจ้าของฉายารักแรกแห่งชาติของเกาหลี เบ ซูจี เลยจัดเต็มความน่ารัก สดใส พร้อมเซอร์ไพรส์อีกเพียบมามอบให้แฟนคลับ
เบ ซูจี,ทีมข่าวบันเทิง,ดาราเกาหลี,ซูจี,ดารา